6. ΠΡΟΕΔΡΙΚΟΝ ΔΙΑΤΑΓΜΑ της 7/16 Φεβρ. 1934 Περί επεκτάσεως της εφαρμογής του νόμ. 3518 περί κυρώσεως του από 13 Νοεμ. 1927 Ν.Δ/τος περί κυρώσεως του Ν.Δ. της 20 Νοεμ. 1925 περί ασκήσεως του επαγγέλματος χημικού και υποχρεωτικής προσλήψεως χημικών εν ταις χημικαίς βιομηχανίαις και εις τα εργοστάσια σκληρύνσεως λιπών πάσης φύσεως, φαρμακευτικών ειδών κλπ. Έχοντες υπ’ όψει το άρθρ. 3 του 3518 «περί κυρώσεως του από 13 Νοεμ. 1927 Ν.Δ/τος», περί κυρώσεως του Ν.Δ. της 20 Νοεμ. 1925 «περί ασκήσεως του επαγγέλματος χημικού και υποχρεωτικής προσλήψεως χημικών εν ταις χημικαίς βιομηχανίαις», προτάσει του ημετέρου επί της Εθνικής Οικονομίας Υπουργού, μετά σύμφωνον γνωμοδότησιν του Γνωμοδοτικού Συμβουλίου Βιομηχανίας, απεφασίσαμεν και διατάσσομεν. Άρθρ.1.-Επεκτείνεται η εφαρμογή των διατάξεων του νόμ. 3518 «περί κυρώσεως του από 13 Νοεμ. 1927 Ν.Δ/τος περί κυρώσεως του Ν.Δ. της 20 Νοεμ. 1925 «περί ασκήσεως του επαγγέλματος χημικού και υποχρεωτικής προσλήψεως χημικών εν ταις χημικαίς βιομηχανίαις» και εις τας κάτωθι βιομηχανίας: α)Εις τα εργοστάσια σκληρύνσεως λιπών πάσης φύσεως. β)Εις τα εργοστάσια φαρμακευτικών ειδών. γ)Εις τας βυρσοδεψικάς επιχειρήσεις, τας απασχολούσας κεφάλαια εν συνόλω άνω των 5.000.000 δραχμών. δ)Εις τα σαπωνοποιεία, τα απασχολούντα εν συνόλω κεφάλαια άνω των 3.000.000 δραχμών. ε)Εις τας Βιομηχανίας αεριούχων ποτών, τας απασχολούσας εν συνόλω κεφάλαια άνω των 3.000.000 δραχμών. ς)Εις τα βαφεία και λευκαντήρια των κλωστοϋφαντουργείων και υφαντηρίων, των απασχολούντων εν συνόλω κεφάλαια άνω των 5.000.000 δραχμών. ζ)Εις τα εργοστάσια υελουργίας. η)Εις τα εργοστάσια τσιμεντοποιΐας. θ)Εις τα εργοστάσια οξοποιΐας, τα κατεργαζόμενα άνω του 1.000.000 λίτρων σταφίδος ετησίως. ι)Εις τας βιομηχανίας των οξέων. ια)Εις τας βιομηχανίας των λιπασμάτων. ιβ)Εις τας βιομηχανίας σοκολατοποιΐας τας απασχολούσας εν συνόλω κεφάλαια άνω των 3.000.000 δραχμών. ιγ)Εις τας βιομηχανίας χαρτοποιΐας τας απασχολούσας εν συνόλω κεφάλαια άνω των 10.000.000 δραχμών και ιδ)Εις τας εγκαταστάσεις καθαρισμού ποσίμου ύδατος εις ας πόλεις υφίστανται τοιούται και εχούσας πληθυσμόν άνω των 50.000 κατοίκων. Άρθρ.2.-Εκάστη βιομηχανική επιχείρησις εκ των εν τω προηγουμένω άρθρω αναφερομένων υποχρεούται όπως εις περίπτωσιν καθ’ ην δεν έχει προσλάβη χημικόν επιστήμονα εκ των εν άρθρ. 1 του ως άνω νόμου οριζομένων, δια την υπεύθυνον εποπτείαν και τεχνικήν Διεύθυνσιν των χημικών εργασιών αυτής προβή εις πρόσληψιν τοιούτου εντός δύο μηνών από της ενάρξεως της ισχύος του παρόντος και υποβάλη σχετικήν δήλωσιν μετ’ αντιγράφου του πτυχίου εις την αρμοδίαν Αστυνομικήν Αρχήν και εις την Επιθεώρησιν Εργασίας εις την περιφέρειαν της οποίας υπάγεται το εργοστάσιον. Εις την αυτήν υποχρέωσιν υπόκειται και ως προς πάντας τους λοιπούς εις τας εργασίας αυτής χρησιμοποιουμένους χημικούς. Εις τας αυτάς υποχρεώσεις των ανωτέρω παραγράφων υπόκεινται και αι βιομηχανικαί επιχειρήσεις εις ας επεξετάθησαν αι περί υποχρεωτικής προσλήψεως χημικών διατάξεις δια του από 24 Απρ. 1928 Δ/τος καταργουμένης πάσης τυχόν αντιθέτου διατάξεως τούτου. Άρθρ.3.-Πάσα παράβασις των διατάξεων του παρόντος διώκεται και τιμωρείται κατά τας διατάξεις του άρθρ. 1 του νόμ. 2943 «περί τροποποιήσεως και συμπληρώσεως εργατικών τινων νόμων». 